**ЈАВНА РАСПРАВА О НАЦРТУ ОДЛУКЕ О БУЏЕТУ ОПШТИНЕ ЖИТОРАЂА ЗА 2024. ГОДИНУ**

Општинска управа Општине Житорађа обавештава вас да је отпочела са радом на изради Одлуке о буџету Општине Житорађа за 2024.годину.

У циљу транспарентног трошења средстава, неопходно је да и ви активно учествујете у буџетском процесу.

Општина Житорађа позива све грађане, као и стручну јавност да дају своје предлоге везане за израду Одлуке о буџету .

Орган надлежан за давање информација у вези са стањем у области на које се односи Одлука о буџету Општине Житорађа за 2024.годину, је Одељење за финансије и буџет, привреду и локално-економски развој, Одсек за буџет и финансије, а лице задужено за давање информација и објашњења учесницима јавне расправе о предложеним решењима је Томислав Коцић, тел. број 027/836-2-211.

У поступку припреме Нацрта Одлуке о буџету Општине Житорађа за 2024.годину, Општинска управа Општине Житорађа, представиће на отвореном састанку у форми округлог стола Нацрт Одлуке о буџету Општине Житорађа за 2024.годину, дана 18.01.2024.године, у Великој сали Скупштине Општине Житорађа, са почетком рада у 10,00 часова.

Општинска управа Општине Житорађа, позива све грађане, удружења, стручну јавност, као и друге заинтересоване стране, да се упознају са радним текстом Нацрта Одлуке о буџету Општине Житорађа за 2024.годину, и дају своје предлоге, сугестије и коментаре, након чега ће Одељење за буџет и финансије, привреду и локално-економски развој сачинити Извештај са ове седнице, у коме ће бити садржани предлози и сугестије, као и ставови Одељења са образложењем за њихово прихватање, односно неприхватање.

Своје предлоге, примедбе и сугестије сви заинтересовани учесници могу доставити у писаној форми, поштом на адресу: Топлички Хероји бр. 53, 18 412 Житорађа, или путем електронске поште на адресу: opstina.zitoradja.@gmail.com (са назнаком „јавна расправа поводом Нацрта Одлуке о буџету Општине Житорађа за 2024. годину“).

Предлози, сугестије и коментари се достављају на обрасцу који се може преузети на напред наведеној е-mail адреси, или на Писарници општинске управе Општине Житорађа.

Нацрт Одлуке о буџету Општине Житорађа за 2024.годину, биће објављен на званичном сајту Општине Житорађа и на огласној табли Општине Житорађа.

По окончању јавне расправе, Општинска управа ће анализирати све примедбе, предлоге и сугестије из јавне расправе и на основу тога сачинити Извештај о спроведеној јавној расправи који садржи све изнете предлоге и сугестије, као и ставове одељења за буџет и финансије, привреду и локално - економски развој о поднетим предлозима и сугестијама са образложењем за њихово прихватање, односно неприхватање и исти објавити на интернет страници Општине.

 НАЧЕЛНИК ОУ ОПШТИНЕ ЖИТОРАЂА

 Марко Стошић